Τα ελαττώματα του Έλληνα

Για το κόστος της εκπομπής του στην ΕΡΤ που σχολιάστηκε

Οι σειρές

Για το ότι δεν τον θεωρούν εύκολο άνθρωπο

Η επαφή με το κοινό

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ο Γιάννης Μπέζος μίλησε στην εκπομπή «Αποκαλυπτικά» και αναφέρθηκε στα ελαττώματα του Έλληνα, τις σειρές μέσα από τις οποίες αγαπήθηκε, την εκπομπή του στην ΕΡΤ και το κόστος της και απάντησε σε όσους λένε πως δεν είναι εύκολος άνθρωπος.«Είναι πάρα πολύ εύπιστοι, επιρρεπείς στην δημαγωγία, επιρρεπείς στην προχειρότητα. Ένα άλλο πολύ μεγάλο ελάττωμα που το είχαν και οι αρχαίοι Έλληνες, είναι ότι φταίνε μονίμως οι άλλοι. Δεν είναι μόνο τα υλικά αγαθά. Υπάρχουν και άλλα που τα έχουμε ξεχάσει. Υπάρχει η παράδοση μας, ο τρόπος που ζούμε, η ποίηση μας, η παιδεία μας. Αυτά όλα που ονομάζουμε ήθη και έθιμα δεν είναι καθόλου τυχαία. Αυτά λίγο τα έχουμε ξεχάσει διότι το χρήμα τα σκέπασε όλα αυτά. Κι επειδή το χρήμα που τα σκέπασε ήταν δανεικό κι εμείς νομίζαμε ότι θα είναι και αγύριστο, τώρα που δεν είναι, μας δυσκολεύει. Ακριβώς επειδή δεν έχουμε ασκηθεί στο να ζούμε και με λιγότερα. Για μένα το λέω πάλι.Στο παρελθόν υπήρξα πολύ σπάταλος. Και τώρα είμαι σπάταλος. Με την έννοια ότι δεν με ενδιαφέρει το χρήμα τόσο πολύ ώστε να το κρατήσω, να το επενδύσω. Με ενδιαφέρει φυσικά να περνάω αξιοπρεπώς, να περνάω καλά. Αλλά δεν είμαι ο άνθρωπος που θα μαζέψει χρήματα. Έχω κερδίσει πολλά λεφτά τα οποία τα ξόδεψα στο θέατρο και την παραγωγή, τα έχασα, εν γνώση μου. Εγώ ξέρετε δεν έπαιρνα ούτε επιχορηγίες ούτε αυτές τις ανοησίες που τόσα χρόνια μας ταλαιπώρησαν. Για αυτό είναι τα χρήματα, δεν είναι για να τα συσσωρεύουμε.Τώρα κάνω μια εκπομπή στην ΕΡΤ δημοσιογραφικού ενδιαφέροντος για το θέατρο μόνο, αλλά σε σειρά δεν ετοιμάζω κάτι.«Είναι ακριβό. Μου αξίζει. Αυτή είναι η απάντηση μου.»«Δεν αναπολώ τις σειρές που έκανα. Έχουν τελειώσει. Εμένα με ενδιαφέρει το μέλλον. Αυτά είναι όλα παλιά και όσο κοιτάμε προς τα πίσω μας κάνει κακό. Είναι σαν αυτό που κάνουμε τώρα, που κοιτάμε τα χρόνια πριν την κρίση και λέμε θα γίνουμε έτσι. Δεν θα γίνουμε έτσι. Γίνομαι δυσάρεστος με αυτά που λέω. Δεν θα γίνουμε όπως ήμασταν πριν το 2009. Όσοι το πιστεύουν ζουν στη σφαίρα του παραμυθιού. Πρέπει λοιπόν να δούμε τι θα κάνουμε ώστε να αρχίσουμε να αντιμετωπίζουμε τη ζωή λίγο διαφορετικά. Η χώρα είναι υπερχρεωμένη, στο χείλος της καταστροφής, δεν παράγει τίποτα. Και πρέπει να κάνει ο καθένας καλά τη δουλειά του.»«Είμαι πολύ δύσκολος άνθρωπος. Δεν είμαι εύκολος άνθρωπος. Το ομολογώ. Φυσικά είμαι εύκολος με ανθρώπους που έχουν ενδιαφέρον και τους επιλέγω εγώ. Δεν θέλω να με επιλέγουν οι άλλοι. Ναι, είμαι δύσκολος. Έχω λίγους φίλους, δεν με απασχολεί όμως αυτό, δεν μου λείπουν. Πάντως δεν είμαι ανέντιμος και δεν είμαι και λαϊκιστής να λέω «μα εγώ τους αγαπώ όλους». Δεν τους αγαπώ όλους. Αν με θεωρούν δύσκολο, το αποδέχομαι, επιβεβαιώνω τη φήμη και επαυξάνω.»«Δεν θέλω να έχω εγώ επαφή με το κοινό. Το κοινό θέλει να έχει με εμένα. Δεν θα έχει επαφή. Θα έχει όπως την ορίσω εγώ. Θα την έχει από τη σκηνή και στο παρασκήνιο στο βαθμό που θα επιλέξω εγώ. Αυτό δεν είναι σνομπισμός. Είναι μια στάση κανονική. Πάντως δεν είναι ψευτοχάιδεμα. Δεν είμαι ο τύπος του ψευτοχαμόγελου.